Praznik Čebelice z Muco copatarico

**Letos je bil praznik Čebelice, ki zaznamuje obletnico rojstva znamenite urednice slovenskih slikanic Kristine Brenkove, posvečen legendarni Muci copatarici, ki jo je pred 60. leti ustvarila Ela Peroci, upodobila pa Ančka Gošnik Godec. Ob tem visokem jubileju se je Muca odločila, da gre na potep po Sloveniji, da pozdravi otroke in preveri, ali znajo pospraviti svoje copatke.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tako je Muca copatarica za nekaj časa zapustila svojo delavnico in se v družbi zveste pomočnice odpravila na turnejo. Obiskala je več kot trideset knjigarn in prav povsod so jo mali in veliki otroci navdušeno sprejeli. Pravzaprav je marsikatera knjigarna Mladinske knjige pokala po šivih – veliko radoživih otrok in njihovih staršev je namreč želelo spoznati muco in se z njo zabavati.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skupaj so prisluhnili pravljici, ki še danes ostaja ena najbolj priljubljenih slikanic – doživela je namreč že več kot 30 natisov – in ob kateri so odraščale mnoge generacije otrok. Zato ni čudno, da še danes marsikatera mamica na vprašanje otroka: »Mama, kje so moji copatki?« spontano odgovori: »Če jih nisi pospravil, ti jih je odnesla muca.«

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Po pravljici so otroci z Muco še malo zaplesali in zapeli, se fotografirali in v dar prejeli balone. Ob koncu so bili otroci enotni: »Muca copatarica, pridi še kdaj!«

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prirejeno po Pogled za starše, december 2017)

1. Natančno preberi besedilo in podčrtaj ključne informacije. Na črto napiši ključne besede (besedne zveze), ki povzamejo sporočilo vsakega odstavka.

2. Napiši strnjeno obnovo besedila, pri tem pazi, da zajameš vse bistvene podatke.

3. V besedilu podčrtaj z eno barvo glagole, z drugo samostalnike. Glagole izpiši in jih določi (oseba, število, spol, gl. čas).

Legenda: \_\_\_\_\_\_\_ glagol, \_\_\_\_\_\_\_ samostalnik

4. Oblikuj miselni vzorec, v katerem boš odgovoril na naslednja vprašanja:

a) Kaj je glagol?

b) Kako se po njem vprašamo?

c) Kaj glagolu določamo?

č) Kaj je samostalnik?

d) Kaj samostalniku določamo?

e) Kako se imenujejo skloni in kakšne so njihove vprašalnice? (dodaj tudi primer)

5. Sklanjaj samostalnike: Kristina Brenkova, Muca copatarica, knjigarna

6. Spregaj glagol **obiskati** v sedanjiku, pretekliku in prihodnjiku v vseh osebah in številih.

Praznik Čebelice z Muco copatarico - rešitve

**Letos je bil praznik Čebelice, ki zaznamuje obletnico rojstva znamenite urednice slovenskih slikanic Kristine Brenkove, posvečen legendarni Muci copatarici, ki jo je pred 60. leti ustvarila Ela Peroci, upodobila pa Ančka Gošnik Godec. Ob tem visokem jubileju se je Muca odločila, da gre na potep po Sloveniji, da pozdravi otroke in preveri, ali znajo pospraviti svoje copatke.**

je bil posvečen: 3. os., ed., m. sp., pret.

zaznamuje: 3. os., ed., m. sp., sed.

jo je ustvarila: 3. os., ed., ž. sp., pret.

jo je upodobila: 3. os., ed., ž. sp., pret.

se je odločila: 3. os., ed., ž. sp., pret.

gre: 3. os., ed., ž. sp., sed.

pozdravi: - II -

preveri: - II -

znajo pospraviti: 3. os., mn., m. sp.,sed.

praznik Čebelice posvečen 60. obletnici Muce copatarice

Tako je Muca copatarica za nekaj časa zapustila svojo delavnico in se v družbi zveste pomočnice odpravila na turnejo. Obiskala je več kot trideset knjigarn in prav povsod so jo mali in veliki otroci navdušeno sprejeli. Pravzaprav je marsikatera knjigarna Mladinske knjige pokala po šivih – veliko radoživih otrok in njihovih staršev je namreč želelo spoznati muco in se z njo zabavati.

je zapustila: 3. os., ed., ž. sp., pret.

se je odpravila: - II -

obiskala je: - II -

so sprejeli: 3. os., mn., m. sp., pret.

je pokala: 3. os., ed., ž. sp., pret.

je želelo spoznati: 3. os., ed., pret.

se zabavati: nedoločnik

Muca copatarica obiskuje knjigarne Mladinske knjige

Skupaj so prisluhnili pravljici, ki še danes ostaja ena najbolj priljubljenih slikanic – doživela je namreč že več kot 30 natisov – in ob kateri so odraščale mnoge generacije otrok. Zato ni čudno, da še danes marsikatera mamica na vprašanje otroka: »Mama, kje so moji copatki?« spontano odgovori: »Če jih nisi pospravil, ti jih je odnesla muca.«

so prisluhnili: 3. os., mn., m. sp., pret.

ostaja: 3. os., ed., ž. sp., sed.

doživela je: 3. os., ed., ž. sp., pret.

so odraščale: 3. os., mn., ž. sp., pret.

ni: 3. os., ed., sed.

so: 3. os., mn., sed.

odgovori: 3. os., ed., ž. sp., sed.

nisi pospravil: 3. os., mn. m. sp., pret.

je odnesla: 3. os., ed. ž. sp., pret.

legendarna pravljica o Muci copatarici

Po pravljici so otroci z Muco še malo zaplesali in zapeli, se fotografirali in v dar prejeli balone. Ob koncu so bili otroci enotni: »Muca copatarica, pridi še kdaj!«

so zaplesali: 3. os., mn., m. sp., pret.

so zapeli: - II -

so se fotografirali: - II -

so prejeli: - II -

so bili: - II -

pridi: 2. os., ed., sed., velelnik

Otroci so bili obiska Muce copatarice veseli.

(prirejeno po Pogled za starše, december 2017)

1. Natančno preberi besedilo in podčrtaj ključne informacije. Na črto napiši ključne besede (besedne zveze), ki povzamejo sporočilo vsakega odstavka.

2. Napiši strnjeno obnovo besedila, pri tem pazi, da zajameš vse bistvene podatke.

Muca copatarica praznuje 60. obletnico nastanka. Ob tem pomembnem jubileju, so se pri Mladinski knjigi odločili, da bodo ta dogodek promovirali po vsej Sloveniji. Po njihovih poslovalnicah so organizirali srečanja Muce copatarice, navdušenih otrok in njihovih staršev. Ker je besedilo poznano pri več generacijah, je bilo veliko obiska. Otroci so z muco peli, plesali in se fotografirali, v dar pa so prejeli tudi balone.

3. V besedilu podčrtaj z eno barvo glagole, z drugo samostalnike. Glagole izpiši in jih določi (oseba, število, spol, gl. čas).

Legenda: glagol, samostalnik

4. Oblikuj miselni vzorec, v katerem boš odgovoril na naslednja vprašanja:

a) Kaj je glagol?

b) Kako se po njem vprašamo?

c) Kaj glagolu določamo?

č) Kaj je samostalnik?

d) Kaj samostalniku določamo?

e) Kako se imenujejo skloni in kakšne so njihove vprašalnice? (dodaj tudi primer)

|  |  |  |
| --- | --- | --- |
| Sklon | Vprašalnica | Primer |
| IMENOVALNIK | Kdo ali kaj je? | To je babičina ura. |
| RODILNIK | Koga ali česa ni? | Babičine ure ni več na steni. |
| DAJALNIK | Komu ali čemu dam? | Uri je prestavil kazalce. |
| TOŽILNIK | Koga ali kaj vidim? | V trgovini sem kupil novo uro. |
| MESTNIK | Pri kom ali čem sem? | Ustavila se je pri uri. |
| ORODNIK | S kom ali s čim grem? | Z uro na roki je odšel. |

5. Sklanjaj samostalnike: Kristina Brenkova, Muca copatarica, knjigarna

|  |  |  |  |
| --- | --- | --- | --- |
| Sklon |  |  |  |
| I | Kristina Brenkova | Muca copatarica | knjigarna |
| R | Kristine Brenkove | Muce copatarice | knjigarne |
| D | Kristini Brenkovi | Muci copatarici | knjigarni |
| T | Kristino Brenkovo | Muco copatarico | knjigarno |
| M | Kristini Brenkovi | Muci copatarici | knjigarni |
| O | Kristino Brenkovo | Muco copatarico | knjigarno |

6. Spregaj glagol **obiskati** v sedanjiku, pretekliku in prihodnjiku v vseh osebah in številih.

Sedanjik

|  |  |  |  |
| --- | --- | --- | --- |
| Oseba/število | Ednina | Dvojina | Množina |
| 1. oseba | obiščem | Obiščeva | Obiščemo |
| 2. oseba | obiščeš | Obiščeta | Obiščete |
| 3. oseba | obišče | Obiščeta | Obiščejo |

Preteklik

|  |  |  |  |
| --- | --- | --- | --- |
| Oseba/število | Ednina | Dvojina | Množina |
| 1. oseba | sem obiskal | sva obiskala | smo obiskali |
| 2. oseba | si obiskal | sta obiskala | ste obiskali |
| 3. oseba | je obiskal | sta obiskala | so obiskali |

Prihodnjik

|  |  |  |  |
| --- | --- | --- | --- |
| Oseba/število | Ednina | Dvojina | Množina |
| 1. oseba | bom obiskal | bova obiskala | bomo obiskali |
| 2. oseba | boš obiskal | bosta obiskala | boste obiskali |
| 3. oseba | bo obiskal | bosta obiskala | bodo obiskali |